অথচ বিশ্বপ্রিয়বাবুর বক্তব্য, ‘‘এমন কোনও প্রতিশ্রুতি তাঁদের দেওয়া হয়নি। তবে যাতে তাঁরা ভাতা এবং তীর্থযাত্রায় যাওয়ার জন্য ট্রেনের বিনামূল্যের পাস পান, তার জন্য আমরা চেষ্টা করব।’’ টাকা নেওয়ার বিষয়টিও তিনি উড়িয়ে দেন। অজয়বাবুর বক্তব্য, ‘‘তৃণমূলের ভয়ে ওঁরা এ সব বলছেন।’’ কিন্তু রঘুনন্দনের মতো মায়াপুর গৌরীয় মঠের সদস্য দ্বৈপায়ন দাস, দক্ষিণ ২৪ পরগনার বিধান হালদাররাও জানান, দলে যোগ দেওয়ার বিষয়ে তাঁরা কিছুই জানতেন না। প্রত্যেকেই ৬০০ টাকা দিয়েছেন কলকাতায় আসার জন্য। যে ভদ্রলোক তাঁদের কাছ থেকে টাকা নিয়েছেন বলে অভিযোগ, সেই মধুসূদন অধিকারীকে এ দিন রাজ্য দফতরে খুঁজে পাওয়া যায়নি। নেতারাও ওই ব্যক্তিকে চেনেন না বলে জানিয়েছেন।